Fiatalságomra emlékezve – Punkadelic
Mint írtam már, sok mindenért imádom a Spotifyt. A héten ismételten bele kellett szeretnem. Történt ugyanis, hogy ez a Drága készített nekem egy “A te időkapszulád” elnezezésű listát fiatalságomat idéző dalokból. Nem tudom milyen algoritmusok alapján, de nagyon eltalálták. Olyan dalok kerültek elő (nem is gondoltam, hogy ilyenek vannak a Spotifyon), amiket igencsak elfeledtem. De most megkerültek és nagy örömet okoztak!
A mai kedvencem, egy olyan dal, amit bátyámtól elcsent kazettán találtam anno.
Az előadó a Pál Utca Fiúk, a dal címe pedig A bál.
Általános iskola végén, gimi elején rongyosra hallgattam ezt a kazettát, ami persze nem volt nehéz a kazetta szalagjának könnyű sebezhetősége miatt, főleg ha a magnó hajlamos volt megenni azt.
Nagy elérzékenyülésemre a dal kisfiamnak is megtetszett, és amikor rájött, hogy még a szöveget is érti, az volt aztán az igazi öröm.
“A világ a szolgám az én szívem szabad
gyerünk Kedves mutasd meg magad”
Prev Mrs. Jeffries nyomoz
Next Hozier a tökéletes